Rean Schwarzer

Atent, la Millium t'ha de dir una cosa.Ep! Et parla la conilleta blanca! La Lammy ha escanejat aquest article i ha considerat que conté **espòilers no marcats per a tots els videojocs de *Trails*** .
Torna enrere si no vols que t'enxampi el làser! Au, que vagi bé!

## Rean Schwarzer

* CS4
* CS3
* CS2
* CS1

## Informació biogràfica

### Sobrenom(s)

* Cavaller Cendrós
* Invocador Cendrós

### Edat

* 17 (CS1)
* 18 (CS1, CS2)
* 19-20 (CS3, CS4, Reverie)

### Ocupació

* Instructor, Leeves
* Antic alumne de Thors

### Familiars

* Giliath Osborne (pare)
* Kasia (mare)
* Teo (pare adoptiu)
* Lucia (mare adoptiva)
* Elise (germana adoptiva)

### Què li agrada

Te, pesca, snowboard, banys termals i la seva família

## Informació biològica

### Alçada

* 173 cm(CS1, CS2)
* 178 cm(CS3)

### Color d'ulls

* Fúcsia (normal)
* Carmesí (ogre)
* Fúcsia/Or (resonància)

### Color de cabells

* Negres (normal)
* Blancs (ogre)
* Negre amb reflexos negres (resonància)

## Informació de batalla (*Trails of Cold Steel III* i *IV*)

### Arma

 Tachi

v **·** e

En **Rean Schwarzer** (リィン・シュバルツァー), també conegut com a **Cavaller Cendrós** (灰色(はいいろ)の騎士(きし)), és el protagonista del *Trails of Cold Steel I*, *II*, *III*, i *IV* i un dels tres protagonistes de *Trails into Reverie*. Comença com a membre de la Classe VII de l'Acadèmia Militar de Thors i més endavant esdevé l'instructor de la Nova Classe VII al Campus Filial de Thors.

## Perfil

En Rean va ser criat com a fill adoptiu d'en Teo i la Lucia Schwarzer a la regió del nord d'Ymir a Erebònia. Als 17 anys s'inscriu a l'Acadèmia Militar de Thors, on aprofundeix els seus vincles amb els seus amics com a centre de la Classe VII. Llavors és seleccionat Invocador d'en Valimar, el Paladí Cendrós, i es fa conegut com el Cavaller Cendrós per les seves accions a la Guerra Civil d'Erebònia. Després de graduar-se a Thors, assumeix el paper d'instructor de la Classe VII: Operacions Especials al Campus Filial de Thors. Mentre dirigeix els seus estudiants, en Rean s'uneix als seus vells amics per fer front al desastre que afecta tot l'imperi i les nacions circumdants per igual. A mesura que es desenvolupa la saga, arriba a descobrir els detalls que envolten el seu naixement, com va acabar sent fill adoptiu del baró i sobre el poder desconegut que habita dins seu, que, a mercè del destí, contribueixen al seu creixement com a persona.

### Aparença

En Rean és un noi amb els cabells despentinats que són d'un color negre blavós, i ulls fúcsia. Durant la seva estada a Thors, en Rean porta l'uniforme vermell de Classe VII, amb pantalons negres i una corbata de color lavanda. La roba de viatge d'en Rean consisteix en una camisa negra sobre una armilla blanca, una gran jaqueta vermella amb un coll folrat de llana, pantalons blaus amb un estampat de ratlles a una cama i botes de cuir amb cordons. Un Rean més gran porta un abric llarg blanc amb accessoris semblants a un cinturó a les espatlles, un coll acampanat i un cinturó morat fluix. També porta una camisa negra amb cremallera sobre una camisa amb botons blancs, uns pantalons negres i un cinturó vermell per portar la seva tachi.

Bon dia, preciositat. Em pots prestar atenció un segon?Tingues present que és possible que trobis espòilers de *Trails of Cold Steel IV* a la següent secció. Prem [Obre] a sota la dreta si vols que continuï la festa. Adios, amigos!

En Rean pot entrar en un estat realçat que altera la seva aparença a causa de la seva posició com a sacrifici definitiu de la Maledicció d'Erebònia. En aquesta forma, li brillen els ulls de color vermell i els cabells se li tornen de color blanc pur. Després del Gran Crepuscle, en Rean està permanentment en aquest estat. Així doncs, vesteix amb una roba especial reguladora de mannà elaborada pel Clan Hexen, que consisteix d'una part superior negra i uns pantalons amb diverses cremalleres.

**Vet aquí el final dels espòilers!**

En Rean fa servir una tachi en combat, que guarda en una beina que és de color lila en una punta i acaba en un color blau fosc a l'altra on hi ha un fermall metàl·lic. L'espasa és d'un sol tall, amb un mànec decorat teixit de fils liles i daurats del qual en pengen dues borles. Al lateral de la guarda hi ha un accessori que té forma d'anell.

### Personalitat

Simpàtic, sociable, agradable i d'allò més modest, en Rean és la definició d'honrat. És molt solidari i ajuda sovint els altres (no només els seus amics) amb els seus problemes, cosa que a vegades el porta a extrems per complir peticions. És un líder nat, normalment prenent la iniciativa quan el grup topa amb una dificultat, valent-se dels seus instints i habilitats deductives i de raonament per resoldre'ls. Tot i això, malgrat que sempre es mostra confiat, en el fons en Rean té autoestima increïblement baixa i això fa que sigui massa dur amb si mateix i acrediti la seva feina als altres. També li costa acceptar l'amor que li professa la seva família i sovint es considera una càrrega, amb la intenció de pagar els seus pares, sense adonar-se que els seus pares l'estimen incondicionalment.

En Rean té una tendència de posar els altres davant seu, normalment en detriment seu. En Jusis remarca que aquesta tendència és vista com a una cosa anormal més que veure's com a una virtut. Molts cops es reprimeix quan lluita per por a perdre el control i ferir algú altre per culpa del seu poder. Lentament, però, al transcurs de Cold Steel I i II assumeix les seves mancances i aprèn a acceptar l'amor dels altres, a més de reconèixer que el seu poder desconegut és una extensió de si mateix. És especialment sobreprotector amb l'Elise i arriba a dir coses com que no permetrà que qualsevol noi s'acosti a ell i perd el control fàcilment a la mínima infracció contra ella (com algú passant-li la mà per sobre).

En Rean madura força després dels esdeveniments dels dos primers jocs de la saga Cold Steel. Tot i que la seva personalitat continua sent essencialment la mateixa, la seva experiència al món militar l'ha temperada. Té una millor comprensió de la gent i el món que l'envolta i insisteix a mirar sempre les coses amb un altre punt de vista. És més directe del que era abans i acostuma a dir veritats que fan mal en comptes d'edulcorar-les (com quan diu a en Kurt que les seves habilitats amb l'espasa i manca de resolució no l'ajudaran pas en la seva missió).

Com a mestre, la seva amabilitat i la seva natura despreocupada, es complementen amb les seves altes expectatives i desig de portar al màxim el potencial de cadascun dels seus estudiants. Se'n cuida enormement dels seus alumnes i mentre que sovint expressa que els vol ajudar a superar qualsevol obstacle que se'ls posi al davant, aquesta sobreprotecció el pot portar a prendre decisions qüestionables per assegurar que estiguin sans i estalvis. Durant el transcurs de Cold Steel III, però, aprèn a confiar en els seus estudiants i comença a veure'ls com a camarades. També es preocupa pels seus alumnes fora de classe i sempre està disposat a escoltar qualsevol estudiant que necessiti ajuda.

En Rean és sorprenentment competitiu, sempre ho dóna tot per guanyar qualsevol competició. Amonesta el Grup B pels resultats pobres a l'anterior sortida d'estudis i els incita a cooperar apel·lant al seu orgull. Si perd contra l'oponent en un minijoc, se'l veu molt desolat. També creu fermament en la diligència, i encara que sempre està disposat a ajudar els seus estudiants, també espera que s'esforcin tant com puguin per assolir els seus objectius.

En Rean té una debilitat per la pesca i li encanta la planxa de neu; fins i tot va ajudar a construir la pista d'esquí d'Ymir quan era petit. Els sets de disfressa L'Indescriptible R de Cold Steel II i III fan palès que en Rean tenia molta imaginació de petit.

### Notes de personatge

#### *Trails of Cold Steel*

* CAT
* ANG
* JAP

 **Poder**En Rean manifesta ocasionalment un poder feral quan perd el control. És una de les seves grans pors des que era petit.

 **Power**Rean occasionally exhibits a beast-like power when he loses control of himself. He has feared that since he was a child.

 **狂気の“力”**何かのタガが外れたとき、変化して獣じみた“力”が発揮される。リィンは幼い頃からそれを畏れていた。

#### *Trails of Cold Steel II*

* CAT
* ANG
* JAP

 **Heroi famós**Després de la guerra la gent el comença a anomenar Cavaller Cendrós, l'heroi que va ajudar a posar fi a la guerra.

 **Famous Hero**After the war ended, he became known as the Ashen Chevalier, the hero who helped to end the war.

 **灰色の騎士**オズボーン宰相の息子だったことが判明―騎神と共に内戦の終結に貢献したとして、帝国の英雄“灰色の騎士”と呼ばれることに。

#### *Trails of Cold Steel III*

* CAT
* ANG
* JAP

 **El passat del pare**Després de catorze anys de silenci, l'Osborne ha explicat per fi a en Rean per què el va confiar a en Teo Schwarzer i què hi ha darrere la seva cicatriu que té al pit.

 **Father's Past**After 14 years of silence, Osborne told Rean why he was given to Teo Schwarzer and the truth behind the scar on his chest.

 **父の過去**１４年ぶりに父として対話したオズボーンからシュバルツァー男爵へ預けられた経緯やリィンの胸の傷の真相を打ち明けられた。

#### *Trails of Cold Steel IV*

* CAT
* ANG
* JAP

 **Classe VII**Les paraules de la Sara han commogut sorprenentment a en Rean i els seus amics. Era el que necessitaven sentir abans de la Contesa final.

 **Class VII**Rean and his friends found Sara's words of praise surprisingly touching. It was just what they needed to hear before the final Rivalry.

 **Ⅶ組**「あんた達は、最高のクラスよ」サラの言葉を受け、思わず顔を綻ばせるリィン達。込み上げる想いを胸に、最終相克へと挑む。

#### *Trails into Reverie*

 **Ｅｐ：父と息子**オズボーンが何を想い、どう生きたのか。不思議な夢を通じて知った父の姿に、リィンは親子の繋がりを感じたのだった。

## Referències

### Obres complementàries

1. ↑ Sen no Kiseki Character Maniacs, p.8
2. ↑ *Sen no Kiseki Magazine*, Vol. 4, p.59